CELEX: 62021TN0257
Language: ro
Date: 2021-05-14 00:00:00
Title: Cauza T-257/21: Acțiune introdusă la 14 mai 2021 – Basaglia/Comisia

28.6.2021   
            
            
               RO
            
            
               Jurnalul Oficial al Uniunii Europene
            
            
               C 252/32
            
         
      Acțiune introdusă la 14 mai 2021 – Basaglia/Comisia
      (Cauza T-257/21)
      (2021/C 252/43)
      Limba de procedură: italiana
      
         Părțile
      
      
         Reclamant: Giorgio Basaglia (Milano, Italia) (reprezentanți: G. Balossi, F. Fimmanò și G. Borriello, avocați)
      
         Pârâtă: Comisia Europeană
      
         Concluziile
      
      Reclamantul solicită Tribunalului obligarea Comisiei la repararea prejudiciului suferit de domnul Giorgio Basaglia din motivele expuse în motivarea cererii sale introductive și în temeiul răspunderii extracontractuale, într-un cuantum total de cel puțin 5 013 328,64 euro.
      
         Motivele și principalele argumente
      
      În susținerea acțiunii, reclamantul invocă un motiv unic și consacră un capitol cuantificării prejudiciului.
      Cu privire la răspunderea extracontractuală în cauză, reclamantul arată că:
      
                  —
               
               
                  prin Hotărârea din 23 septembrie 2020, Basaglia/Comisia (T-727/19, nepublicată, EU:T:2020:446), Tribunalul anulase decizia Comisiei de respingere a cererii de acces la documente, prezentată de reclamant;
               
            
                  —
               
               
                  în această hotărâre Tribunalul a confirmat, printre altele, caracterul nelegal al comportamentului Comisiei constând în aceea că aceasta limitase unilateral dreptul reclamantului de acces la documentele solicitate;
               
            
                  —
               
               
                  în urma acestui comportament nelegal a rezultat un prejudiciu evident, atât în cadrul procedurilor penale în curs împotriva reclamantului, cât și în cadrul procedurii fiscale în fața Curții de Conturi – întrucât reclamantul nu și-a putut construi pe deplin apărarea în niciuna dintre aceste trei proceduri; și că
               
            
                  —
               
               
                  există o legătură de cauzalitate clară între comportamentul nelegal și prejudiciul suferit.